****



**REPUBLIKA E KOSOVËS**

**REPUBLIKA KOSOVA/ REPUBLIC OF KOSOVO**

**KOMUNA E GJAKOVËS**

**OPŠTINA DJAKOVICA/MUNICIPALITY OF GJAKOVA**

**THIRRJE PUBLIKE**

**Për Mbështetje Financiare Publike të Organizatave Jo-Qeveritare në Zbatimin e Aktiviteteve të Kulturës dhe Sportit**

**1**. Drejtoria për Kulturë, Rini dhe Sport (DKRS) e Komunës së Gjakovës, u bënë thirrje të gjitha organizatave jo-qeveritare të regjistruara në Republikën e Kosovës, programi i punës i të cilave është i fokusuar në fushën e Kulturës dhe të Sportit, të aplikojnë me projektet/programet e tyre në fushat prioritare si në vijim:

1. *Të gjitha OJQ-të në Komunën e Gjakovës, programi i punës i të cilave është i fokusuar në fushën e Kulturës.*
2. *Të gjitha OJQ-të, Klubet Aktive Sportive në Komunën e Gjakovës të cilat janë të licencuara dhe programi i tyre i punës është i fokusuar në fushën e Sportit.*

**3**. OJQ-të në përputhje me këtë thirrje publike mund të aplikojnë me projekte të cilat do të kontribuojnë në zbatimin e programit të DKRS, si më poshtë:

1. Aktivitetet që kanë për qëllim ruajtjen, ngritjen, nxitjen dhe përcjelljen e frymës së Kulturës dhe Sportit tek shoqëria civile e më gjerë;
2. Bashkëpunimi i institucioneve publike dhe akterëve tjerë me shoqërinë civile për nxitjen dhe promovimin e aktiviteteve në fushën e Kulturës dhe Sportit.
3. Organizimi i aktiviteteve për shënimin e ngjarjeve të ndryshme me rëndësi në fushën e kulturës dhe sportit;
4. Mbështetja e aktiviteteve të përgjithshme Kulturore dhe Sportive;
5. Avancimi dhe promovimi i vlerave të mirëfillta në fushën e Kulturës dhe Sportit.

**4**. Vlera totale e planifikuar e thirrjes është 195,000.00 euro. Për OJQ-të të cilat aplikojnë me projekte për zbatimin e objektivave dhe aktiviteteve, shuma minimale e mbështetjes financiare që mund të alokohet për një (1) projekt është 500 euro, ndërsa shuma maksimale për një (1) projekt është 40.000 euro.

**5.** Aplikantët dhe partnerët potencialë, për pjesën tjetër të kostove mund të sigurojnë bashkëfinancim nga donatorët dhe burimet tjera publike apo burimet vetanake.

**6**. **Afati për dorëzimin e propozimeve fillon nga data 24.04.2025 dhe përfundon me datën: 16.05.2025**

**7**. OJQ-të mund të aplikojnë me më së shumti me dy (2) projekte në kuadër të kësaj thirrje, por vetëm një (1) projekt për secilën nga fushat prioritare sipas thirrjes. E njëjta OJQ mund të jetë partnere në disa projekte në fushat prioritare të thirrjes.

**8.** Periudha e zbatimit të projektit është brenda vitit.

**9.** OJQ-të aplikuese duhet të dëshmojnë se programi i tyre i punës është i fokusuar në ndonjërën nga llojet e fushës dhe aktiviteteve të përfshira në kuadër të kësaj thirrje publike.

**10.** OJQ-të duhet po ashtu të kenë kryera transaksionet financiare në mënyrë transparente sipas legjislacionit për OJQ-të në Republikën e Kosovës dhe në përputhje me rregullat e kontabilitetit si dhe të kenë përmbushur detyrimet kontraktuale ndaj ofruesit të mbështetjes financiare.

**11.** Të drejtë aplikimi me projektet e tyre kanë OJQ-të që janë të regjistruara në regjistrin e organizatave jo-Qeveritare në Republikën e Kosovës dhe të cilat veprojnë në Republikën e Kosovës së paku një (1) vit para datës së publikimit të thirrjes publike.(të prezantohet certifikata e numrit fiskal, certifikata e regjistrimit dhe kopja e letërnjoftimit të personit të autorizuar).

**12.** Së bashku me aplikacionin, OJQ-të janë të obliguara të paraqesin dëshminë e Vërtetimit Tatimor të ATK-së, Letër konfirmimin ku vërtetohet që OJQ-ja është e regjistruar në Departamentit për OJQ-Ministria e Punëve të Brendshme dhe Vërtetimin e Gjykatës Ekonomike të OJQ-së.

**13**. Propozimet do të dorëzohen vetëm në formularët e paraparë, të cilat së bashku me Udhëzimet për Aplikantët, janë në dispozicion në faqen e internetit të Komuna e Gjakovë / Drejtoria për Kulturë, Rini dhe Sport (**kk.rks-gov.net/gjakove/).**

**14.** Dokumentet e kompletuara duhet të dërgohen personalisht ose me postë në adresën: Rr. “UÇK” p.n. 50000 Gjakovë, Republika e Kosovës / Zyra e DKRS-së në Pallatin e Kulturës “Asim Vokshi”.

**15.** Procesi i pranimit, hapjes dhe shqyrtimit të aplikacioneve, vlerësimit të aplikacioneve, kontraktimi, dhënia e fondeve, koha dhe mënyra e parashtrimit të ankesave, trajtimi i dokumenteve dhe kalendarin tregues të zbatimit të thirrjes janë të detajuara në *Udhëzimet për aplikuesit e thirrjes publike*.

**16.** Do të konsiderohen për mbështetje financiare vetëm projektet që janë pranuar brenda afatit të paraparë me këtë thirrje publike dhe të cilat i përmbushin plotësisht kushtet e përcaktuara të thirrjes publike.

**17.** Të gjitha çështjet që lidhen me thirrjen publike mund të sqarohen në zyrat e DKRS-së.